หุ้นสหรัฐฯปิดผสมผสาน
ตลาดหุ้นสหรัฐฯ ปิดผสมผสาน จากข้อมูลภาคอสังหาริมทรัพย์ ขณะที่ราคาน้ำมันดีดกลับหลังรายงานรัฐบาลสหรัฐฯพบสต๊อกพลังงานในประเทศลดลงผิดคาด
22 มี.ค. 2555

ตลาดหุ้นสหรัฐฯ ปิดผสมผสาน จากข้อมูลภาคอสังหาริมทรัพย์ ขณะที่ราคาน้ำมันดีดกลับหลังรายงานรัฐบาลสหรัฐฯพบสต๊อกพลังงานในประเทศลดลงผิดคาด  ตลาดหุ้นสหรัฐฯวานนี้(21 มี.ค.) ปิดลบเป็นส่วนใหญ่ จากข้อมูลที่บ่งชี้ทิศทางอันผสมผสานของภาคอสังหาริมทรัพย์ ต้นตอของวิกฤตการเงิน       ดัชนีหุ้นดาวโจนส์ ลดลง 45.57 จุด (0.35 เปอร์เซ็นต์) ปิดที่ 13,124.62 จุด แนสแดค เพิ่มขึ้น 1.17 จุด (0.04 เปอร์เซ็นต์) ปิดที่ 3,075.32 จุด เอสแอนด์พี ลดลง 2.63 จุด (0.19 เปอร์เซ็นต์) ปิดที่ 1,402.89
 ขณะที่ราคาน้ำมันดีดกลับหลังรายงานรัฐบาลสหรัฐฯพบสต๊อกพลังงานในประเทศลดลงผิดคาด  สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนพฤษภาคม เพิ่มขึ้น 1.20 ดอลลาร์ ปิดที่ 107.27 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 8 เซนต์ ปิดที่ 124.20 ดอลลาร์ต่อบาร์เรล